Държавен вестник, бр. 67, 2010 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  67
1.11.1. Чрез писмена молба до началника на 
лабораторията донорът на ДНК има право по 
всяко време да изтегли порция от съхраняваната 
ДНК, за да бъде изпратена в друга лаборатория 
за целите на диагностиката.
1.11.2. Ако не е анонимизирана ДНК, чрез 
писмена молба до началника на лабораторията 
донорът на ДНК има право по всяко време да 
пожелае ДНК пробите му да бъдат унищожени 
заедно с всички данни за него в регистъра.
1.11.3. Донорът има право да знае резултати­
те от провежданите научни изследвания върху 
неговата ДНК, в случай че те дават полезна 
информация за здравословното му състояние.
2. Права на служителите
2.1. Служителят има право:
2.1.1. На информация за естеството на рабо­
та, рисковете, свързани с нея, и на обучение, 
свързано с работата му.
2.1.2. На безопасност при извършване на 
професионалната си дейност и всички останали 
изисквания на действащото трудово законода­
телство.
6984
НАРЕДБА № 37
от 20 август 2010 г.
за утвърждаване на медицински стандарт 
„Неврохирургия“
Чл. 1. С тази наредба се утвърждава меди­
цинският стандарт „Неврохирургия“ съгласно 
приложението.
Чл. 2. Вътрешните актове на органите на 
управление на лечебното заведение и догово­
рите за оказана медицинска помощ, сключвани 
от лечебните заведения, не могат да съдържат 
разпоредби, които определят по-ниско качество 
на осъществяваната дейност по неврохирургия 
от установеното с изискванията на тази наредба.
Допълнителна разпоредба
§ 1. По смисъла на този стандарт „невро­
хирург“ е лекар с призната специалност по 
неврохирургия. 
Заключителни разпоредби
§ 2. В Наредба № 20 от 2010 г. за утвър­
ждаване на общи медицински стандарти по 
хирургия, неврохирургия, гръдна хирургия, 
кардиохирургия, съдова хирургия, детска хи­
рургия, пластично-възстановителна и естетична 
хирургия и лицево-челюстна хирургия (ДВ, бр. 
53 от 2010 г.) се правят следните изменения и 
допълнения:
1. Думите „Заключителни разпоредби“ се 
заменят с „Преходни и заключителни разпо­
редби“ и в тях се създават § 4 и § 5:
„§ 4. Показателите по т. 6 „Използваемост 
и оперативна активност“ по т. II на раздел I от 
приложението към член единствен се прилагат 
от 1 януари 2011 г.
§ 5. Лечебните заведения привеждат дейност­
та си в съответствие с изискването за наличие в 
основните помещения на хирургичната клиника/
отделение на инсталации за въздухообмен и 
овлажняване на въздуха по предл. 6 на т. 2.2.1.3 
на т. III на раздел I от приложението към член 
единствен в срок до 1 януари 2015 г.“
2. В раздел I „Общи изисквания за медицин­
ските специалности по хирургия, неврохирургия, 
гръдна хирургия, кардиохирургия, съдова хи­
рургия, детска хирургия, пластично-възстанови­
телна и естетична хирургия и лицево-челюстна 
хирургия“ на приложението към член единствен 
се правят следните изменения и допълнения:
а) В т. II „Нива на компетентност“: 
аа) Точка 3.1.2 се изменя: 
„3.1.2. В структура по хирургия от първо 
ниво на компетентност работят най-малко 
трима лекари, от които двама с придобита 
медицинска специалност по хирургия.“
аб) Точка 3.1.3 се изменя:
„3.1.3. В структура по хирургия от първо ниво 
на компетентност се извършват най-малко 300 
операции годишно.“ 
ав) Точка 4.1.2 се изменя:
„4.1.2. В структура по хирургия от второ 
ниво на компетентност работят най-малко 
седем лекари, от които четирима с придоби­
та медицинска специалност по хирургия. За 
осъществяване на диагностичните дейности 
лечебното заведение, в което има структура 
по хирургия от второ ниво на компетентност, 
трябва да разполага с един лекар с придобита 
квалификация за извършване на ехография, 
както и един лекар с придобита квалификация 
за извършване на горна и долна ендоскопия.“
аг) Точка 4.1.3 се изменя:
„4.1.3. В структура по хирургия от второ ниво 
на компетентност се извършват най-малко 700 
операции годишно.“
ад) Точка 5.1.2 се изменя:
„5.1.2. В структура по хирургия от трето 
ниво на компетентност работят най-малко 
четиринадесет лекари, от които седем с при­
добита медицинска специалност по хирургия. 
За осъществяване на диагностичните дейности 
лечебното заведение, в което има структура по 
хирургия от трето ниво на компетентност, трябва 
да разполага с четирима лекари с придобита 
квалификация за извършване на ехография, как­
то и петима лекари с придобита квалификация 
за извършване на горна и долна ендоскопия.“
ае) Точка 5.1.3 се изменя:
„5.1.3. В структура по хирургия от трето ниво 
на компетентност се извършват най-малко 1000 
операции годишно, от които поне 50 % с голям 
и много голям обем и сложност.“
аж) Създава се т. 6:
„6. Използваемост и оперативна активност.
6.1. Структурата по хирургия от първо ниво 
на компетентност трябва да отговаря на след­
ните показатели: